PMIndiaData/PMIndiaSum huggingface dataset:
ఓఎన్జీసీ, ఓఐఎల్లో ఉపాంత క్షేత్రాల విధానం ఆయిల్, గ్యాస్ ఉత్పత్తిలో ప్రైవేటు సెక్టారు పాత్ర గరిష్ఠానికి పెంపు

ప్రధాన మంత్రి నరేంద్ర మోదీ అధ్యక్షతన జరిగిన కేబినెట్ సమావేశం, జాతీయ చమురు కంపెనీలైన ఆయిల్ అండ్ నేచురల్ గ్యాస్ కార్పొరేషన్ (ఓఎన్జీసీ), ఆయిల్ ఇండియా లిమిటెడ్ (ఓఐఎల్) కనుగొన్న హైడ్రోకార్బన్ నిక్షేపాల అభివృద్ధి కోసం మార్జినల్ ఫీల్డ్స్ పాలసీ (ఎమ్ఎఫ్పీ-ఉపాంత క్షేత్రాలు) కి ఆమోదం తెలిపింది. మారుమూల ప్రాంతాల్లో ఉండటం, తక్కువ నిల్వలు, సాంకేతిక పరిమితులు, ఆర్థిక పరిస్థితుల కారణంగా ఇన్నాళ్లు వీటిపై ప్రత్యేకమైన నిఘా కొరవడింది. కొత్త పాలసీ ప్రకారం, కొన్నేళ్లుగా ఆయిల్ అండ్ నేచురల్ గ్యాస్ కార్పోరేషన్, ఆయిల్ ఇండియా లిమిటెడ్ ఆధ్వర్యంలో నడుస్తున్నా.. వీటినుంచి తగినంత చమురు నిక్షేపాలను తీసుకోని 69 చమురు క్షేత్రాలను పోటీ బిడ్డింగ్కు ఉంచుతారు. ఈ చమురు క్షేత్రాల్లో నిక్షేపాలను వెలికి తీసేందుకు.. పలు కంపెనీలు బిడ్లు దాఖలు చేస్తాయి. ఈ క్షేత్రాల్లో నామమాత్రంగానే చమురు ఉత్పత్తి అవుతుండటం వల్ల ఇన్నాళ్లూ వీటి అభివృద్ధి జరగలేదు. అందుకే వీటికి పెద్దగా ప్రాధాన్యం ఇవ్వలేదు. పాలసీలో చేసిన మార్పులతో ఈ క్షేత్రాల్లో ఉత్పత్తి మరింత మెరుగుపడుతుందని ప్రభుత్వం భావిస్తోంది. ‘కనీస ప్రభుత్వం, గరిష్ఠ పాలన’ సూత్రాన్ని ఈ దృష్టిలో పెట్టుకుని.. ఈ కాంట్రాక్టులో ముఖ్యమైన మార్పులు చేయటం జరిగింది. ఇంతకుముందు లాభాలు పంచుకోవటం పద్ధతిలోనే కాంట్రాక్టులు ఇచ్చేవారు. ఈ లాభం పంచుకోవటం పద్ధతిలో.. ప్రయివేటు సంస్థలు ఇచ్చే ధరల వివరాలను ప్రభుత్వమే పరిశీలించేది. దీని వల్ల ఉత్పత్తి ఆలస్యమవటం, వివాదాలు తలెత్తటం జరిగేది. ఈ విధానంలో ప్రయివేటు సంస్థలు వెచ్చించే ఖర్చును ప్రభుత్వం గుర్తించేది కాదు. ఆయిల్, గ్యాస్ అమ్మగా వచ్చిన లాభాల్లో మాత్రమే తన భాగం తీసుకునేది. క్షేత్రంలోని హైడ్రోకార్బన్ నిక్షేపాలపై పూర్తి హక్కులు బిడ్ దక్కించుకున్న వాళ్లకే ఇవ్వటం.. పాలసీలో రెండో మార్పు. అంతకుముందు కేవలం ఒక ఉత్పత్తికి మాత్రమే అనుమతి ఉండేది. ఇతర ఉత్పత్తులను వెలికి తీయటానికి వేరే అనుమతి జారీ చేయాల్సివచ్చేది. ఉదాహరణకు గ్యాసుకు, ఆయిల్కు వేరే వేరే అనుమతులివ్వాల్సి వచ్చేది. నిరాదరణకు గురైన క్షేత్రాల్లో.. కొత్త పాలసీ వల్ల నిర్వహణ వ్యయం కంటే ఎక్కువ ధరకు అంటే.. మార్కెట్ ధరకు ఉత్పత్తులను అమ్ముకోవచ్చు. ప్రభుత్వం తీసుకున్న నిర్ణయం వల్ల ఈ రంగంలో మరిన్ని పెట్టుబడులు పెరగటంతో పాటు దేశీయంగా ఉత్పత్తి గణనీయంగా పెరుగుతుందని భావిస్తున్నారు. MVVS/PR/ARDHA
మౌలానా అబుల్ కలాం ఆజాద్ జయంతి సందర్భంగా ఆయనకు ప్రధాన మంత్రి శ్రద్ధాంజలి

మౌలానా అబుల్ కలాం ఆజాద్ జయంతి సందర్భంగా ప్రధాన మంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు. “మౌలానా అబుల్ కలాం ఆజాద్ జయంతిని పురస్కరించుకొని ఆయనకు ఇదే నా శ్రద్ధాంజలి. స్వాతంత్ర్య పోరాటంలోను , దేశ నిర్మాణం దిశగా జరిగిన ప్రయత్నాలలోను మౌలానా అబుల్ కలాం ఆజాద్ పోషించిన పాత్రను మనం స్మరించుకొందాము” అని ప్రధాన మంత్రి తన సందేశంలో పేర్కొన్నారు.
రైల్వే ఉద్యోగుల‌కు ఉత్పాద‌క‌త‌తో జోడించిన బోన‌స్ చెల్లించేందుకు ఆమోదం తెలిపిన మంత్రివ‌ర్గం

అర్హులైన నాన్- గెజెటెడ్ రైల్వే ఉద్యోగుల‌కు (ఆర్‌పిఎఫ్/ఆర్‌పిఎస్ఎఫ్ సిబ్బంది మిన‌హా) 2016 -17 ఆర్థిక సంవ‌త్స‌రానికి గాను 78 రోజుల వేత‌నంతో స‌మంగా ఉండే ఉత్పాద‌క‌త‌తో జోడించిన బోన‌స్ ను (పిఎల్ బి ని) చెల్లించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఆమోదాన్ని తెలియ‌జేసింది. ఈ నిర్ణ‌యం ఫ‌లితంగా దాదాపు 12.30 ల‌క్ష‌ల నాన్ గెజిటెడ్ రైల్వే ఉద్యోగులు ప్ర‌యోజ‌నం పొందే అవ‌కాశం ఉంది. ద‌స‌రా/‘పూజ’ పండుగ సెలవుదినాల క‌న్నా ముందే జ‌రిపే ఈ చెల్లింపు ల‌క్ష‌లాది కుటుంబాల మోముల‌లో చిరున‌వ్వును తీసుకురానుంది. పిఎల్‌బి చెల్లింపు పెద్ద సంఖ్య‌లో ఉన్న రైల్వే ఉద్యోగుల‌కు- మ‌రీ ముఖ్యంగా రైల్వేల కార్య‌క‌లాపాల ఆచ‌ర‌ణ‌లో పాలుపంచుకొనే వారికి- ప్రేర‌ణ‌నిస్తుంది; వారి ఉత్పాద‌క సామ‌ర్ధ్యాన్ని ఇది మెరుగు ప‌ర‌చ‌డంతో పాటు రైల్వే వినియోగ‌దారులకు వారు వేగ‌వంత‌మైన, భ‌ద్ర‌మైన సేవ‌ల‌ను అందించేందుకు కూడా తోడ్ప‌డ‌గ‌ల‌దు. గ‌రిష్ఠ సంఖ్య‌లో ప్ర‌జ‌ల సంక్షేమానికి కృషి చేయాల‌న్న సిద్ధాంతం పై న‌డుస్తున్న‌భార‌తీయ రైల్వేల విష‌యంలో ఈ బోన‌స్ చెల్లింపు అనేది రైల్వేల కార్య‌క‌లాపాల‌లో ద‌క్ష‌త‌ను మ‌రియు జ‌వాబుదారీత‌నాన్ని మెరుగుప‌ర‌చ‌డంలో దోహ‌దం చేయ‌నుంది. రైల్వే ఉద్యోగుల‌కు 78 రోజుల పిఎల్‌బి చెల్లింపు తాలూకు ఆర్థిక ప్ర‌భావం 2,245.45 కోట్ల రూపాయ‌ల మేర‌కు ఉండ‌వ‌చ్చ‌ని ఒక అంచ‌నా. పిఎల్‌బి చెల్లింపున‌కు నిర్దేశించిన వేత‌న గ‌ణ‌న ప‌రిమితి నెల‌కు 7,000/- రూపాయ‌లుగా ఉంది. అర్హ‌త క‌లిగిన రైల్వే ఉద్యోగికి చెల్లించే గ‌రిష్ఠ మొత్తం 78 రోజుల‌కు గాను 17,951 రూపాయ‌లుగా ఉంటుంది.
స్వ‌చ్ఛ భార‌త్ అభియాన్ ప్రారంభం అనంత‌రం 3వ వార్షికోత్స‌వం: స‌్వ‌చ్ఛ భార‌త్ దివ‌స్ మ‌రియు స్వ‌చ్ఛ‌తా హీ సేవ ప‌క్షోత్స‌వం ముగింపు ల సంద‌ర్భంగా ఏర్పాటు చేసిన ఒక కార్య‌క్ర‌మంలో ప్ర‌ధాన మంత్రి ప్ర‌సంగం

స్వ‌చ్ఛ భార‌త్ అభియాన్ ప్రారంభం అనంత‌రం 3వ వార్షికోత్స‌వం: స‌్వ‌చ్ఛ భార‌త్ దివ‌స్ మ‌రియు ‘‘స్వ‌చ్ఛ‌తా హీ సేవ’’ ప‌క్షోత్స‌వం ముగింపు ల సంద‌ర్భంగా ఈ రోజు ఏర్పాటు చేసిన ఒక కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ పాల్గొని ప్ర‌సంగించారు. అక్టోబ‌ర్ 2వ తేదీ మ‌హాత్మ గాంధీ జ‌యంతి తో పాటు శ్రీ లాల్ బ‌హాదుర్ శాస్త్రి జ‌యంతి కూడా అని ఆయ‌న అన్నారు. అంతేకాకుండా, ఇది స్వ‌చ్ఛ భార‌త్ గ‌మ్యం దిశ‌గా మ‌నం ఎంత దూరం ప్ర‌యాణించామో వెనుదిరిగి చూసుకొనే సంద‌ర్భం కూడా అని ప్ర‌ధాన మంత్రి పేర్కొన్నారు. మూడు సంవ‌త్స‌రాల క్రితం తీవ్ర విమ‌ర్శ మ‌ధ్య స్వ‌చ్ఛ భార‌త్ ఉద్య‌మాన్ని ఏ విధంగా మొద‌లు పెట్ట‌డం జ‌రిగిందో ఆయ‌న గుర్తు చేశారు. మ‌హాత్మ గాంధీ చూపించిన‌టువంటి మార్గం త‌ప్పు కాదు అని తాను న‌మ్ముతున్న‌ట్లు ఆయ‌న వివ‌రించారు. స‌వాళ్ళు ఉన్న‌ప్ప‌టికీ కూడా దూరంగా పారిపోవాల‌ని వాటి అర్థం కాదు అని ఆయ‌న చెప్పారు. ప‌రిశుభ్ర‌త కోసం ప్ర‌జ‌లంతా ప్ర‌స్తుతం ముక్త కంఠంతో వారి అభిమ‌తాన్ని వ్య‌క్తం చేస్తున్నార‌ని ప్ర‌ధాన మంత్రి అన్నారు. నాయ‌కులు మ‌రియు ప్ర‌భుత్వాల ప్ర‌య‌త్నాల ద్వారా స్వ‌చ్ఛ‌త‌ను సాధించ‌జాల‌మ‌ని, దీనిని స‌మాజం కృషి ద్వారా మాత్ర‌మే సాధించ‌వ‌చ్చ‌ునని ఆయ‌న స్ప‌ష్టం చేశారు. ఈ రోజు స్వ‌చ్ఛ‌తా అభియాన్ ఒక సామాజిక ఉద్య‌మంగా మారింద‌ని, ప్ర‌జ‌ల భాగ‌స్వామ్యాన్ని ప్ర‌శంసించి తీరాల‌ని ప్ర‌ధాన మంత్రి చెప్పారు. ఈ రోజు వ‌ర‌కు కూడా సాధించిన‌దంతా భార‌త‌దేశంలోని స్వ‌చ్ఛాగ్ర‌హి ప్ర‌జ‌లు సాధించినటువంటి విజ‌య‌మే అని కూడా ఆయ‌న అన్నారు. స‌త్యాగ్ర‌హులు స్వ‌రాజ్యాన్ని సాధిస్తే, స్వ‌చ్ఛాగ్ర‌హులు ‘శ్రేష్ఠ భార‌త్’ ను సాధించ‌గ‌లుగుతార‌ని ప్ర‌ధాన మంత్రి చెప్పారు. న‌గ‌రాల యొక్క స్వ‌చ్ఛ‌త ర్యాంకింగ్‌ల‌ను గురించి ప్ర‌ధాన మంత్రి ప్ర‌స్తావిస్తూ, అవి ఒక స‌కారాత్మ‌క‌మైన మ‌రియు స్ప‌ర్ధాత్మ‌క‌మైన వాతావ‌ర‌ణాన్ని నెల‌కొల్పిన‌ట్లు వివ‌రించారు. స్వ‌చ్ఛ‌త‌కు ఆలోచ‌న‌ల క్రాంతి కూడా అవ‌స‌ర‌ప‌డుతుంద‌ని, పోటీ అనేది స్వ‌చ్ఛ‌త భావ‌న‌కు ఆలోచ‌న‌ల‌ను అందించేటటువంటి వేదిక‌గా నిలుస్తుంద‌ని ఆయన అన్నారు. ‘‘స్వ‌చ్ఛ‌తా హీ సేవ’’ ప‌క్షోత్స‌వం సంద‌ర్భంగా పాటుప‌డిన వారంద‌రికీ ప్ర‌ధాన మంత్రి అభినంద‌న‌లు తెలిపారు. అయితే, చేయ‌వ‌ల‌సింది ఇంకా ఎంతో ఉంది అని ఆయ‌న స్ప‌ష్టం చేశారు. జాతీయ వ్యాస ర‌చ‌న , చిత్ర లేఖ‌నం, ఇంకా ఫిల్మ్ కాంపిటీశ‌న్ ల‌లో విజేత‌లుగా నిలచిన వారికి పుర‌స్కారాల‌ను ప్ర‌ధాన మంత్రి అందజేశారు. అలాగే, ఒక డిజిట‌ల్ డిస్‌ప్లే గ్యాల‌రీని కూడా ఆయన సంద‌ర్శించారు.
పసుంపొన్ ముత్తురామలింగ తేవర్ గారి తోడ్పాటుల ను తేవర్ జయంతి నాడు స్మరించుకొన్న ప్రధాన మంత్రి

తేవర్ జయంతి నాడు ప్రసిద్ధుడు పసుంపొన్ ముత్తురామలింగ తేవర్ గారి బహుమూల్య తోడ్పాటుల ను ప్రధాన మంత్రి శ్రీ నరేంద్ర మోదీ గుర్తు కు తెచ్చుకొన్నారు. ప్రధాన మంత్రి ఒక ట్వీట్ లో – ‘‘ప్రముఖుడు పసుంపొన్ ముత్తురామలింగర్ గారి బహుమూల్యమైనటువంటి తోడ్పాటుల ను తేవర్ జయంతి ప్రత్యేక సందర్భం లో నేను జ్ఞ‌ప్తి కి తెచ్చుకొంటున్నాను. అత్యంత ధైర్యశాలి మరియు కరుణామయ హృద‌యం కలిగినటువంటి తేవర్ గారు తన జీవనాన్ని ప్రజా సంక్షేమం కోసం, సామాజిక న్యాయం కోసం అంకితం చేసివేశారు. రైతుల సంక్షేమం కోసం, శ్రమికుల సంక్షేమం కోసం ఆయన అనేక ప్రయాస లు చేశారు.’’
చెన్నై, అండమాన్, నికోబార్ దీవులను అనుసంధానిస్తూ జలాంతర్గత ఆప్టికల్ ఫైబర్ కేబుల్  ఏర్పాటు  ప్రతిపాదనలకు మంత్రివర్గం ఆమోదం

చెన్నై ప్రధాన భూభాగంతో అండమాన్ నికోబార్ దీవులను అనుసంధానిస్తూ జలాంతర్గత ఆప్టికల్ ఫైబర్ కేబుల్ (ఒఎఫ్ సి) ని ఏర్పాటు చేసే ప్రతిపాదనలకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దీనికి అనుమతిని మంజూరు చేసింది. దీనితో చెన్నై, పోర్ట్ బ్లెయిర్, మరో ఐదు దీవులు.. లిటిల్ అండమాన్, కార్ నికోబార్, హావ్ లాక్, కమొర్టా, గ్రేట్ నికోబార్ ..కు ప్రత్యేక జలాంతర్గత ఆప్టికల్ ఫైబర్ కేబుల్ సమాచార వ్యవస్థ ఏర్పాటుకు వీలుకలుగుతుంది. ఐదు సంవత్సరాల నిర్వహణ వ్యయంతో కలిపి ఈ ప్రాజెక్టు కు రూ.1102.38 కోట్లు వ్యయం కాగలదని అంచనా. ఈ ప్రాజెక్టు 2018 డిసెంబర్ నాటికి పూర్తి అయ్యే అవకాశం ఉంది. ఈ ప్రాజెక్టుకు ఆమోదం లభించడంతో అండమాన్, నికోబార్ దీవులకు ఇ- గవర్నెన్స్ విధానాన్ని అమలు చేయడానికి, వాణిజ్య సంస్థలు నెలకొల్పడానికి, ఇ- కామర్స్ సౌకర్యాలు కల్పించడానికి అవసరమైన బ్యాండ్ విడ్త్, టెలికమ్యూనికేషన్ సేవలు అందుబాటులోకి రానున్నాయి. అంతే కాదు, విద్యాసంస్థలు వాటి విజ్ఞానాన్ని పరస్పరం పంచుకోవడానికి, ఉపాధి అవకాశాలను గురించి తెలుసుకోవడానికి, ఇంకా డిజిటల్ ఇండియా లక్ష్యాల సాధనకు కూడా ఇది ఉపయోగపడుతుంది. పూర్వ రంగం : అండమాన్, నికోబార్ దీవులు భారతదేశానికి వ్యూహాత్మకంగా కీలక ప్రాధాన్యం కలిగినవి. బంగాళాఖాతంలోని అండమాన్, నికోబార్ దీవులు భౌగోళికంగా ఉన్న తీరు, ఈ ప్రాంతం భారత తూర్పు తీరానికి రక్షణగా నిలుస్తున్నాయి. అండమాన్, నికోబార్ దీవులకు భద్రమైన, నమ్మకమైన, పటిష్టమైన రీతిలో అందుబాటు ధరలలో టెలికమ్యూనికేషన్ సేవలను కల్పించడం దేశ వ్యూహాత్మక దృష్టి కోణంలో నుండే కాకుండా ఈ దీవుల సామాజిక , ఆర్థిక, రాజకీయ అభివృద్ధికి ఎంతగానో అవసరం. ప్రస్తుతం అండమాన్, నికోబార్ దీవులకు, చెన్నై ప్రధాన భూభాగానికీ మధ్య టెలికం సేవలు అందిచడానికి ఉపగ్రహ వ్యవస్థ ఒక్కటే ఏకైక మార్గం. అయితే బ్యాండ్ విడ్త్ 1 జిబిపిఎస్ కు మాత్రమే పరిమితంగా ఉంది. ఉపగ్రహ బ్యాండ్ విడ్త్ ఖర్చుతో కూడుకున్నది. ఇది పరిమిత స్థాయిలో అందుబాటులో ఉంటుంది. భవిష్యత్ బ్యాండ్ విడ్త్ అవసరాలు కేవలం దీనితోనే తీర్చుకోలేము. అత్యవసర సమయాలలో వేరే ఏ ఇతర సమాచార వ్యవస్థ అందుబాటులో లేకుండా పోతుంది. బ్యాండ్ విడ్త్ తగినంతగా లేకపోవడంవల్ల అండమాన్, నికోబార్ దీవుల సామాజిక ఆర్థిక రాజకీయ అభివృద్ధి దెబ్బతింటోంది. అందువల్ల భవిష్యత్ బ్యాండ్ విడ్త్ అవసరాలు తీరేందుకు అండమాన్, నికోబార్ దీవులకు, భారత ప్రధాన భూభాగానికి మధ్య జలాంతర్గత ఒఎఫ్ సి అనుసంధానత ఒక్కటే సరైన ప్రత్యామ్నాయం అవుతుంది.
మాజీ ప్రధాని చంద్రశేఖర్ జయంతి సందర్భంగా ఆయనకు ప్రధానమంత్రి నివాళి

భారత మాజీ ప్రధానమంత్రి శ్రీ చంద్రశేఖర్ జయంతి సందర్భంగా ప్రధాని శ్రీ నరేంద్ర మోదీ ఆయనకు నివాళి అర్పించారు. శ్రీ చంద్రశేఖర్ మహోన్నత వ్యక్తిత్వం గలవారని , ప్రజాస్వామ్య విలువలు, పేదరిక నిర్మూలనపై ఆయన నిబద్ధత, కృషి విస్తృత ప్రశంసలు అందుకున్నాయని శ్రీ మోదీ అన్నారు. ఈ మేరకు ఒక ట్వీట్ ద్వారా ఇచ్చిన సందేశంలో: ‘‘ప్రజాస్వామ్య విలువలు, పేదరిక నిర్మూలన కోసం ఆయన చేసిన కృషికి విస్తృత ప్రశంసలు లభించాయి. మహోన్నత వ్యక్తిత్వంగల శ్రీ చంద్రశేఖర్ అణగారిన, వెనుకబడిన వర్గాల సంక్షేమం కోసం నిర్విరామంగా కృషి చేశారు. ఆయన జయంతి సందర్భంగా ఆయనకు నా నివాళి అర్పిస్తున్నాను’’ అని ప్రధాని పేర్కొన్నారు.
శ్రీ శ్యాంజీ కృష్ణ వర్మ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి

శ్రీ శ్యాంజీ కృష్ణ వర్మ కు ఆయన జయంతి నాడు ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ఘటించారు. శ్రీ శ్యాంజీ కృష్ణ వర్మ యొక్క గొప్పతనాన్ని గురించి ప్రధాన మంత్రి తాను మాట్లాడిన ఒక ఉపన్యాసాన్ని కూడా ఈ సందర్భం లో శేర్ చేశారు. ప్రధాన మంత్రి ఒక ట్వీట్ లో – ‘‘సాహసి శ్రీ శ్యాంజీ కృష్ణ వర్మ కు ఆయన జయంతి నాడు ఇదే శ్రద్ధాంజలి. ఈ భయరహితుడైనటువంటి భరత మాత బిడ్డడు భారతదేశానికి స్వాతంత్ర్యాన్ని సంపాదించిపెట్టడానికి మరియు ప్రజల లో గర్వయుక్త భావన ను మేలుకొలపడానికి గాను తన జీవనాన్ని అంకితం చేసివేశారు. నేను ఆయన యొక్క గొప్పతనాన్ని గురించి తెలియజేసిన నా ఉపన్యాసాన్నొకదానిని శేర్ చేస్తున్నాను.’’ అని పేర్కొన్నారు.
రొమేనియా ప్రధాని గౌరవనీయ నికోలే లోనెల్‌ సియుకాతో ప్రధానమంత్రి శ్రీ నరేంద్ర మోదీ ఫోన్‌ సంభాషణ

ప్రధానమంత్రి శ్రీ నరేంద్ర మోదీ ఇవాళ రొమేనియా ప్రధాని గౌరవనీయ నికోలే లోనెల్‌ సియుకాతో ఫోన్‌లో సంభాషించారు. ఉక్రెయిన్‌ నుంచి కొన్ని రోజులుగా భారత పౌరులను తరలించడంలో రొమేనియా సహకారంపై ఈ సందర్భంగా గౌరవనీయ నికోలే లోనెల్‌ సియుకాకు ప్రధానమంత్రి ధన్యవాదాలు తెలిపారు. భారత పౌరులను వీసాలు లేకుండా తమ దేశంలో ప్రవేశించేందుకు రొమేనియా ఉదారంగా అనుమతించడాన్ని ప్రశంసించారు. అంతేకాకుండా భారత్‌ నుంచి ప్రత్యేక తరలింపు విమానాలను అనుమతించడంలోనూ రొమేనియా చూపిన ఔదార్యాన్ని ఆయన ప్రత్యేకంగా కొనియాడారు. రాబోయే రోజులలో రొమేనియాలోని స్థానిక అధికారులతో సమన్వయంతో భారత పౌరుల తరలింపు ప్రక్రియను పర్యవేక్షించేందుకు తన ప్రత్యేక ప్రతినిధిగా కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం.సింధియాను నియమించినట్లు కూడా ప్రధాని శ్రీ సియుకాకు తెలియజేశారు. ఉక్రెయిన్‌లో కొనసాగుతున్న హింస, మానవతా సంక్షోభంపై ప్రధానమంత్రి ఆవేదన వ్యక్తం చేశారు. అలాగే శత్రుభావాన్ని విడనాడి, చర్చలవైపు తిరిగి దృష్టి మళ్లించాలని పలుమార్లు భారత్‌ చేసిన విజ్ఞప్తిని పునరుద్ఘాటించారు. దేశాల సార్వభౌమాధికారం, ప్రాదేశిక సమగ్రతలను గౌరవించడంలోగల ప్రాధాన్యాన్ని ఈ సందర్భంగా ప్రధాని మోదీ నొక్కిచెప్పారు.
భారతీయ స్టేట్ బ్యాంకు యొక్క అనుబంధ బ్యాంకుల అధికారపూర్వక స్వాధీనానికి ఆమోదం తెలిపిన మంత్రివర్గం

భారతీయ స్టేట్ బ్యాంక్ (ఎస్ బిఐ) యొక్క అనుబంధ బ్యాంకులైన స్టేట్ బ్యాంక్ ఆఫ్ బీకానేర్ అండ్ జైపూర్, స్టేట్ బ్యాంక్ ఆఫ్ హైదరాబాద్, స్టేట్ బ్యాంక్ ఆఫ్ మైసూర్, స్టేట్ బ్యాంక్ ఆఫ్ పటియాలా మరియు స్టేట్ బ్యాంక్ ఆఫ్ ట్రావన్ కోర్ లను భారతీయ స్టేట్ బ్యాంకు అధికారపూర్వకంగా స్వాధీనం చేసుకొనే ప్రతిపాదనను ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదించింది. భారతీయ స్టేట్ బ్యాంకు (అనుబంధ బ్యాంకుల) చట్టం, 1959 ని మరియు స్టేట్ బ్యాంక్ ఆఫ్ హైదరాబాద్ చట్టం, 1956ను రద్దు చేయడానికి ఒక బిల్లును పార్లమెంట్ లో ప్రవేశపెట్టడానికి కూడా మంత్రివర్గం ఆమోదం తెలిపింది. ఈ విలీనం ఫలితంగా కార్యకలాపాలలో దక్షత ఇనుమడించడం, నిధుల సమీకరణ వ్యయంలో తగ్గుదల ఇంకా ఇతరత్రా కారణాలరీత్యా సంస్థకు మిగులు ఏర్పడడం అనేది పునరావృత్తం అవుతూ ఉండొచ్చని, ఒకటో సంవత్సరంలో అయితే రూ.1,000 కోట్లకు పైగా మిగులు ఎదురుకావచ్చని అంచనా. అనుబంధ బ్యాంకుల ప్రస్తుత ఖాతాదారులకు ఎస్ బిఐ యొక్క గ్లోబల్ నెట్ వర్క్ అందుబాటులోకి రాగలదు. ఆరు వేరు వేరు బ్యాంకుల విడి విడి పర్యవేక్షణకు బదులు ఈ విలీనం అధిక విలువ కలిగిన క్రెడిట్ ఎక్స్ పోజర్ లపై కేంద్రీకృత‌ పర్యవేక్షణ, నియంత్రణ లతో కూడిన మెరుగైన నిర్వహణకు బాట పరచగలుగుతుంది. స్టేట్ బ్యాంక్ ఆఫ్ ఇండియా యాక్ట్, 1955 లో భాగంగా చోటు చేసుకొనే అధికారపూర్వక స్వాధీనం బలవత్తరమైన విలీన ఎన్ టిటీ ని ఏర్పరచడానికి దారితీస్తుంది. ఇది అనుబంధ బ్యాంకులు భౌగోళిక కేంద్రీకరణం తాలూకు ఏవైనా నష్టభయాలకు లోనవుతూ ఉంటే గనక అటువంటి స్థితిని కనీస స్థాయికి తగ్గించగలుగుతుంది. కార్యనిర్వహణపరమైన సామర్థ్యాన్ని, భారీ పరిమాణంలో జరిగే కార్యకలాపాల తాలూకు తక్కువ వ్యయాల లాభాలను కూడా ఈ విలీనం అందించగలదు. అలాగే, రిస్క్ మేనేజ్ మెంట్ ను మెరుగుపరచడంతో పాటు ఏకీకృత‌ కోశాగార కార్యకలాపాల తాలూకు ప్రయోజనాలను అందించగలదు. ప్రభుత్వ రంగ బ్యాంకులను సుసంఘటితపరచడం ద్వారా బ్యాంకింగ్ రంగాన్ని పటిష్టపరచే దిశగా స్టేట్ బ్యాంక్ యొక్క అనుబంధ బ్యాంకుల అధికారపూర్వక విలీనంతో ఒక ముఖ్యమైన అడుగు వేసినట్లు అవుతుంది. ఇది ప్రభుత్వ ఇంద్రధనుష్ కార్యాచరణ ప్రణాళిక యొక్క అనుసరణే. ఇది బ్యాంకింగ్ రంగాన్ని బలోపేతం చేయగలదని, ఆ రంగం యొక్క దక్షతను, లాభదాయకతను మెరుగుపరచగలదని భావిస్తున్నారు.
భారత్, జపాన్ల మధ్య మలిదశ సాంకేతిక శిక్షణ కార్యక్రమం(TITP) కోసం పరస్పర అవగాహన ఒప్పందానికి కేంద్ర మంత్రి మండలి ఆమోదం

ప్రధాన మంత్రి శ్రీ నరేంద్ర మోడీ ఆధ్యక్షతన సమావేశమైన కేంద్ర మంత్రి మండలి భారత్, జపాన్ల మధ్య మలిదశ సాంకేతిక శిక్షణ కార్యక్రమం() కోసం పరస్పర అవగాహన ఒప్పందానికి ఆమోదం తెలిపింది. 16-18 అక్టోబర్ 2017 మధ్యన టోక్యో సందర్శించనున్న గౌరవ శ్రీ నైపుణ్యాభివృద్ధి మరియు పరిశ్రమల వ్యవస్ధాపకత మంత్రి ఈ పరస్పర సహకార అవగాహన ఒప్పందంపై సంతకం చేయనున్నారు. ఈ మలిదశ సాంకేతిక శిక్షణ కార్యక్రమం(TITP) భారత సాంకేతిక ఉద్యోగులను శిక్షణార్థం మూడు నుంచి ఐదు సంవత్సరాల కాలానికి జపాన్ కు పంపేందుకు ఉద్దేశించినది. నైపుణ్యాభివృద్ధి రంగంలో ఇరు దేశాలూ ద్వైపాక్షిక పరస్పర సహకారం అందించుకోవడానికి ఈ ఒప్పందం బాటలు వేస్తుందని ఆశిస్తున్నారు.
బాబా బ౦దా సింగ్ బహదూర్ జీ  300 వ బలిదాన వార్షికోత్సవ సంస్మరణ సభ కు హాజరు కానున్న ప్రధాన మ౦త్రి

ఆదివారం న్యూఢిల్లీలో జరగనున్న‌ బాబా బ౦దా సింగ్ బహదూర్ జీ 300 వ బలిదాన వార్షికోత్సవ సంస్మరణ సభ కు ప్రధాన మంత్రి శ్రీ నరేంద్ర మోదీ హాజరు కానున్నారు. ఈ సందర్భాన్ని పురస్కరి౦చుకొని బాబా బ౦దా సింగ్ బహదూర్ జీ పై పుస్తకం, స్మృతి చిహ్నాలను ప్రధాని విడుదల చేయనున్నారు. ఈ కార్యక్రమానికి పంజాబ్ ముఖ్యమంత్రి శ్రీ ప్రకాశ్ సింగ్ బాదల్ హాజరవ్వనున్నారు. బాబా బ౦దా సింగ్ బహదూర్ జీ పై ఇటీవల విడుదల చేసిన స్మారక నాణెంను ప్రధానికి, పంజాబ్ ముఖ్యమంత్రికి ఈ స౦దర్భ౦గా అందచేయబడుతుంది . ఈ కార్యక్రమంలో ప్రధాన మ౦త్రి ప్రజల‌నుద్ధేశి౦చి ప్రస౦గి౦చనున్నారు. ఈ కార్యక్రమంలో బాబా బ౦దా సింగ్ బహదూర్ జీ కి కవితా నివాళి అర్పి౦చనున్నారు.
‘‘నువాఖాయి జువార్’’ సంద‌ర్భంగా ఒడిషా ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

ప్ర‌ధాన‌మంత్రి శ్రీ న‌రేంద్ర మోదీ ‘‘నువాఖాయి జువార్’’ సంద‌ర్భంగా ఒడిషా ప్ర‌జ‌ల‌కు శుభాకాంక్ష‌లు తెలిపారు. ‘‘నువాఖాయి జువార్! నువాఖాయి పండుగ సంద‌ర్భంగా ఒడియా స్నేహితులంద‌రికీ శుభాకాంక్ష‌లు. ఈ ప‌ర్వ‌దినం మీ జీవితాలలో సంతోష‌, సౌభాగ్యాల‌తో నింపాల‌ని ఆకాంక్షిస్తున్నాను’’ అని ప్ర‌ధాన‌మంత్రి ప్ర‌క‌టించారు.
త్రిపురలోని 1.47 లక్షల మంది లబ్ధిదారులకు ‘పీఎంఏవై-జి’ తొలివిడత నిధులను నవంబరు 14న విడుదల చేయనున్న ప్రధానమంత్రి

ప్రధానమంత్రి శ్రీ న‌రేంద్ర మోదీ 2021 నవంబర్ 14న త్రిపురలోని 1.47 లక్షల మందికిపైగా లబ్ధిదారులకు ప్రధాన మంత్రి ఆవాస్ యోజన-గ్రామీణ (పీఎంఏవై-జి) తొలివిడత నిధులను బదిలీ చేస్తారు. ఈ మేరకు వీడియో కాన్ఫరెన్స్‌ సదుపాయం ద్వారా మధ్యాహ్నం ఒంటిగంటకు రూ.700 కోట్లకు పైగా సొమ్మును నేరుగా వారి బ్యాంకు ఖాతాల్లో జమచేస్తారు. ప్రధానమంత్రి చొరవతో త్రిపుర విశిష్ట భౌగోళిక-వాతావరణ పరిస్థితులను పరిగణనలోకి తీసుకుని ప్రత్యేకించి ఆ రాష్ట్రం కోసం ‘కచ్చా ఇల్లు’ పదానికి నిర్వచనాన్ని ప్రభుత్వం మార్పుచేసింది. దీంతో ఆ రాష్ట్రంలో ‘కచ్చా ఇళ్ల’లో నివసించే ప్రజలు పెద్దసంఖ్యలో ‘పక్కా ఇళ్ల’ లబ్ధిదారులు కాగలిగారు. ఈ మేరకు వారు ‘పక్కా’ ఇళ్లు కట్టుకునేందుకు ఆర్థిక సహాయం లభిస్తోంది. కాగా, నిధుల విడుదల కార్యక్రమంలో త్రిపుర ముఖ్యమంత్రితోపాటు కేంద్ర గ్రామీణాభివృద్ధి శాఖ మంత్రి కూడా పాల్గొంటారు.
కౌలాలంపూర్‌లో ప్ర‌ధాని ప‌ర్య‌ట‌న వివ‌రాలు

ప్ర‌ధాన‌మంత్రి న‌రేంద్ర‌మోదీ మ‌లేసియా ప్ర‌ధాని దాతో సెరి మ‌హ‌మ్మ‌ద్ న‌జీబ్ బిన్ తున్ అబ్దుల్ ర‌జాక్‌తో స‌మావేశ‌మ‌య్యారు. వీరిరువురూ ప‌లు ద్వైపాక్షిక అంశాల‌పై చ‌ర్చించుకున్నారు. చ‌ర్చ‌ల అనంత‌రం సంయుక్త ప్ర‌క‌ట‌న విడుద‌ల చేశారు. రెండు దేశాల మ‌ధ్య , స‌ముద్ర‌యాన భ‌ద్ర‌త‌, విప‌త్తు స్పంద‌న‌లతో పాటు ర‌క్ష‌ణ రంగంలో మ‌రింత బ‌లోపేత‌మైన స‌హ‌కారానికి ప్ర‌ధాని మోదీ పిలుపునిచ్చారు. కౌలాలంపూర్‌లోని లిటిల్ ఇండియా వ‌ద్ద తోర‌ణ ద్వారాన్ని (తోర‌ణ గేట్‌) ఇరువురు అగ్ర‌నేత‌లు సంయుక్తంగా ఆవిష్క‌రించారు. సాంచిస్తూపం వ‌ద్దనున్న ద్వారం ప్రేర‌ణ‌గా తీసుకొని ఈ తోర‌ణ ద్వారాన్ని ఏర్పాటు చేశారు. ఈ సంద‌ర్భంగా ప్ర‌ధాని మోదీ మాట్లాడుతూ ఈసారి మ‌లేసియాలో త‌న ప‌ర్య‌ట‌న సంద‌ర్భంగా అనేక చారిత్రాత్మ‌క సంఘ‌ట‌న‌ల‌కు వేదికైంద‌ని అన్నారు. అందులో ఈ తోర‌ణ‌ద్వారం ఆవిష్క‌ర‌ణ ఒక‌ట‌న్నారు. ఈ తోర‌ణం కేవ‌లం ఓ శిల్ప‌క‌ళాఖండం కాద‌నీ, ఇరుదేశాల మ‌ధ్య బంధాన్ని తెలియ‌జేస్తుంద‌ని అన్నారు. భార‌త్‌, మ‌లేసియాల సాంస్కృతిక బంధాల‌ను ఇది తెలియ‌జేస్తుంద‌న్నారు. శ‌తాబ్దాల‌ కింద‌టే బుద్ద భ‌గ‌వానుడు యావ‌త్ ఆసియాలో శాంతిసందేశం వెలువ‌రించాడ‌ని ఆయ‌న గుర్తుచేశారు. రెండు దేశాల మ‌ధ్య ఆర్థిక బంధాన్ని మ‌రింత బ‌లోపేతం చేసేందుకు మ‌లేసియా కార్పొరేట్ ప్ర‌ముఖులు, నేత‌ల‌తో కూడా ప్ర‌ధాన‌మంత్రి మోదీ స‌మావేశమ‌య్యారు. ప్ర‌పంచంలో ప్ర‌స్తుతం అత్యంత వేగంగా అభివృద్ధి చెందుతున్న ఆర్థిక వ్య‌వ‌స్థ భార‌త్‌దేన‌ని ప్ర‌ధాని ఈ సంద‌ర్భంగా గుర్తు చేశారు. సుస్థిర‌మైన రాజ‌కీయం, పాల‌న కార‌ణంగా పెట్టుబ‌డుల‌కు మంచి వేదిక‌గా భార‌త్ నిలుస్తోందని, అవ‌కాశాలు పుష్క‌లంగా ఉన్నాయ‌నీ ఆయ‌న అన్నారు. భార‌త్‌కు అవ‌స‌ర‌మైన రంగాల్లో మ‌లేసియా కంపెనీలు, సీఈవోల‌కు అనుభ‌వం ఉంద‌ని, కాబ‌ట్టి ఇరువురికీ స‌రైన వేదికవుతుంద‌న్నారు. ఫుడ్ ప్రాసెసింగ్‌, చ‌మురు, గ్యాస్‌, పౌర‌విమానంలాంటి భార‌త ఆర్థిక‌రంగాల‌పై మ‌లేసియా సీఈవోలు ఆస‌క్తి క‌న‌బ‌రిచారు.
ఐసీసీ టి20 మ్యాచ్‌లో విజయంపై భారత క్రికెట్‌ జట్టుకు ప్రధాని అభినందన

ఐసీసీ టి20 ప్రపంచకప్‌ మ్యాచ్‌లో పాకిస్థాన్‌ జట్టుపై విజయం సాధించిన భారత జట్టును ప్రధానమంత్రి శ్రీ నరేంద్ర మోదీ అభినందించారు. ఈ మేరకు ఒక ట్వీట్‌ ద్వారా పంపిన సందేశంలో: “భారత జట్టు పట్టుదలతో పోరాడి విజయం సాధించింది! ఇవాళ అత్యుత్తమ ప్రతిభను ప్రదర్శించడంపై అభినందనలు తెలుపుతున్నాను. ముఖ్యంగా అద్భుత ఇన్నింగ్స్తో ఆకట్టుకున్న @imVkohliకి ప్రత్యేక ప్రశంసలు. అకుంఠిత దీక్షతో తిరుగులేని రీతిలో జట్టును విజయం వైపు నడిపించడం అద్భుతం. ఇకపై ఆడబోయే మ్యాచ్‌లలోనూ విజయం సాధించాలని శుభాకాంక్షలు తెలియజేస్తున్నాను” అని ప్రధాని పేర్కొన్నారు.
పార్లమెంట్ శీతాకాల సమావేశాలు 2021కి ముందు మీడియాకు ప్రధానమంత్రి చేసిన ప్రకటన

నమస్కారం మిత్రులారా, ఈ పార్లమెంటు సమావేశాలు చాలా ముఖ్యమైనవి. దేశం స్వాతంత్ర్య అమృత్ మహోత్సవాన్ని జరుపుకుంటుంది. భారతదేశం అంతటా ఉన్న సామాన్య పౌరులు అనేక కార్యక్రమాలను నిర్వహించడం ద్వారా మరియు స్వాతంత్ర్య అమృత్ మహోత్సవం సందర్భంగా ప్రజా మరియు జాతీయ ప్రయోజనాల కోసం స్వాతంత్ర్య సమరయోధుల కలలను నెరవేర్చడానికి చర్యలు తీసుకుంటారు. ఈ కథలు భారతదేశ ఉజ్వల భవిష్యత్తుకు మంచి సంకేతం. ఇటీవల, దేశం మొత్తం రాజ్యాంగ దినోత్సవం సందర్భంగా కొత్త తీర్మానంతో రాజ్యాంగ స్ఫూర్తిని నెరవేర్చడానికి తీర్మానం చేసింది. ఈ సందర్భంలో, మనమందరం మరియు దేశంలోని ప్రతి పౌరుడు ఈ సెషన్ మరియు తదుపరి పార్లమెంట్ సమావేశాలు దేశ ప్రయోజనాల కోసం చర్చలు జరపాలని మరియు స్వాతంత్ర్య సమరయోధుల స్ఫూర్తికి అనుగుణంగా దేశ అభివృద్ధికి కొత్త మార్గాలను కనుగొనాలని కోరుకుంటున్నాము. స్వేచ్ఛ యొక్క అమృత్ మహోత్సవం. ఈ సెషన్ ఆలోచనలతో సమృద్ధిగా ఉండాలి మరియు సానుకూల చర్చలు సుదూర ప్రభావాన్ని కలిగి ఉండాలి. పార్లమెంటును బలవంతంగా ఎవరు అంతరాయం చేశారనే దాని కంటే పార్లమెంటు ఎలా పనిచేస్తుందో మరియు దాని గణనీయమైన సహకారాన్ని అంచనా వేయాలని నేను ఆశిస్తున్నాను. ఇది బెంచ్‌మార్క్ కాకూడదు. పార్లమెంటు ఎన్ని గంటలు పని చేసింది, ఎంత సానుకూలంగా పని చేసింది అనేదే బెంచ్‌మార్క్. ప్రతి అంశాన్ని ఓపెన్ మైండ్‌తో చర్చించేందుకు ప్రభుత్వం సిద్ధంగా ఉందన్నారు. ప్రతి ప్రశ్నకు సమాధానం చెప్పేందుకు ప్రభుత్వం సిద్ధంగా ఉందన్నారు. పార్లమెంటులో ప్రశ్నలు రావాలని, శాంతి కూడా నెలకొనాలని మేము కోరుకుంటున్నాము. ప్రభుత్వ విధానాలకు వ్యతిరేకంగా గొంతులు బలంగా వినిపించాలి కానీ పార్లమెంటు గౌరవాన్ని, సభాపతి గౌరవాన్ని నిలబెట్టాలి. మేము యువ తరాలకు స్ఫూర్తినిచ్చే విధమైన ప్రవర్తనను కొనసాగించాలి. గత సెషన్ నుండి, దేశం 100 కోట్ల కంటే ఎక్కువ కోవిడ్ వ్యాక్సిన్ డోస్‌లను అందించింది మరియు మేము ఇప్పుడు 150 కోట్ల సంఖ్యకు వేగంగా కదులుతున్నాము. కొత్త వేరియంట్ పట్ల మనం అప్రమత్తంగా ఉండాలి. ఈ సంక్షోభ సమయంలో ప్రతి ఒక్కరి ఆరోగ్యమే మా ప్రాధాన్యత కాబట్టి, పార్లమెంటు సభ్యులందరూ మరియు మీరు కూడా అప్రమత్తంగా ఉండాలని నేను అభ్యర్థిస్తున్నాను. ఈ కరోనా కాలంలో దేశంలోని 80 కోట్ల మందికి పైగా పౌరులు ఎలాంటి ఇబ్బందులు పడకుండా ఉండేందుకు ప్రధాన మంత్రి గరీబ్ కళ్యాణ్ యోజన కింద ఆహార ధాన్యాలను ఉచితంగా అందించే పథకం కొనసాగుతోంది. ఇప్పుడు అది మార్చి 2022 వరకు పొడిగించబడింది. దాదాపు 2.60 లక్షల కోట్ల రూపాయల వ్యయంతో చేపట్టిన ఈ పథకం 80 కోట్ల మందికి పైగా దేశప్రజల ఆందోళనలను పరిష్కరిస్తుంది, తద్వారా పేదల పొయ్యి మండుతూనే ఉంటుంది. ఈ సెషన్‌లో దేశ ప్రయోజనాల దృష్ట్యా మనం కలిసి త్వరితగతిన నిర్ణయాలు తీసుకుంటామని, సామాన్యుల కోరికలు మరియు అంచనాలను నెరవేరుస్తామని నేను ఆశిస్తున్నాను. ఇది నా నిరీక్షణ. చాలా ధన్యవాదాలు.
దేశంలోని వివిధ ప్రాంతాల్లో హింసాత్మక ఘ‌ట‌న‌ల‌పై ప్ర‌ధాన‌మంత్రి ఖండ‌న‌

దేశంలోని అనేక ప్రాంతాల్లో చెల‌రేగిన హింసాత్మ‌క సంఘ‌ట‌న‌ల‌ను ప్ర‌ధాన‌మంత్రి శ్రీ న‌రేంద్ర మోదీ తీవ్ర‌స్థాయిలో ఖండించారు. ‘‘ఇవాళ చోటుచేసుకున్న హింసాత్మ‌క సంఘ‌ట‌న‌లు చాలా బాధ క‌లిగించాయి. ఈ హింస‌ను నేను తీవ్రంగా ఖండిస్తూ- శాంతి నెల‌కొనేందుకు స‌హ‌క‌రించాల‌ని ప్ర‌తి ఒక్క‌రినీ కోరుతున్నాను. శాంతిభ‌ద్ర‌త‌ల‌ను చాలా శ్ర‌ద్ధ‌గా ప‌ర్య‌వేక్షిస్తున్నాం. ఈ మేర‌కు జాతీయ భ‌ద్ర‌త స‌ల‌హాదారు, హోంశాఖ కార్య‌ద‌ర్శుల‌తోనూ నేను అన్ని ప‌రిస్థితుల‌నూ స‌మీక్షించాను. సాధార‌ణ ప‌రిస్థితులు నెల‌కొల్పేందుకు అహ‌ర్నిశ‌లూ కృషి చేయాల‌ని అధికారుల‌ను ఆదేశించాను. ఈ దిశ‌గా అవ‌స‌ర‌మైన స‌హ‌య, స‌హ‌కారాలను అందించాల‌ని కూడా చెప్పాను’’ అని ప్ర‌ధాన‌మంత్రి పేర్కొన్నారు.